rejauldu/bengali-wikipedia huggingface dataset:
মণিপুর রাজ্য জাদুঘর ভারতের মণিপুরের ইম্ফলে অবস্থিত এবং যেখানে শিল্প, সংস্কৃতি, ইতিহাস ও বিজ্ঞানসংক্রান্ত বিভিন্ন নিদর্শন ও ঐতিহাসিক বস্তু সংরক্ষিত ও প্রদর্শিত হয়। এই জাদুঘরে প্রাকৃতিক ইতিহাস, নৃতত্ত্ব এবং প্রত্নতত্ত্ব বিভাগের গ্যালারিগুলোতে বিভিন্ন গুরুত্বপূর্ণ সামগ্রী সংরক্ষিত আছে।   সংক্ষিপ্ত বিবরণ  মণিপুর রাজ্য জাদুঘরে সংরক্ষিত রয়েছ প্রাচীন মণিপুর, মধ্যযুগীয় মণিপুর এবং আধুনিক মণিপুরের অলংকার, বস্ত্র, কৃষিজ উপকরণসহ নানা সামগ্রী। এই জাদুঘরটি মণিপুরী জনগণের জীবন ও ইতিহাসের একটি সার্বিক চিত্র উপস্থাপন করে।   ইতিহাস    মণিপুর রাজ্য জাদুঘর ১৯৬৯ সালের ২৩শে সেপ্টেম্বর তৎকালীন ভারতের প্রধানমন্ত্রী ইন্দিরা গান্ধী কর্তৃক উদ্বোধন করা হয়।  পরবর্তীতে এটি একটি বহুমুখী জাদুঘর হিসেবে সম্প্রসারিত হয়। এতে রয়েছে বিভিন্ন বিভাগ ও উপবিভাগ। এর অন্যতম উল্লেখযোগ্য একটি বিভাগ হলো নৃতাত্ত্বিক গ্যালারি। ২০০১ সালের ২০ জানুয়ারি এই গ্যালারিটি আনুষ্ঠানিকভাবে পুনরায় চালু করেন তৎকালীন মণিপুরের রাজ্যপাল বেদ মারওয়া।   সংগ্রহ    জাদুঘরে প্রদর্শিত সবচেয়ে বিখ্যাত বস্তু হচ্ছে রাজকীয় নৌকা হিয়াং হিরেন, যা রাজপরিবারের ব্যবহারযোগ্য ছিল। এটি ৭৮ ফুট লম্বা এবং একটি খোলা গ্যালারিতে রয়েছে।  অন্যান্য সংগ্রহের মধ্যে রয়েছে মেইতৈ মুদ্রা, হস্তলিখিত পাণ্ডুলিপি পুয়া, বাদ্যযন্ত্র, মাটির পাত্র, পোশাক, চিত্রকলা এবং অলংকার—যেগুলো প্রাচীন মণিপুর, মধ্যযুগীয় মণিপুর এবং আধুনিক মণিপুরের নিদর্শন।  জাদুঘরের একটি প্রকাশনায় ৫০০-র বেশি বিরল অর্কিড প্রজাতির উল্লেখ রয়েছে, যার মধ্যে ৪৭২টি প্রজাতি ইতোমধ্যে শনাক্ত করা হয়েছে। অনেক বিশেষজ্ঞের মতে, মণিপুর ছাড়া ভারতের অন্য কোথাও এত বৈচিত্র্যময় অর্কিড প্রজাতি দেখা যায় না।  জাদুঘরে প্রদর্শিত রয়েল হাওদা  ছিল মণিপুরের রাজা স্যার মেইদিংগু চুরাচাঁদ সিং (১৮৯১–১৯৪১ খ্রিষ্টাব্দ)-এর ব্যক্তিগত ব্যবহারের জন্য ব্যবহৃত একটি সুসজ্জিত আসন।   প্রদর্শনী    মণিপুর রাজ্য জাদুঘর মূলত সাংস্কৃতিক বিষয়বস্তু ও সচেতনতা বৃদ্ধিমূলক প্রদর্শনী আয়োজন করে। প্রদর্শিত সামগ্রীর মধ্যে রয়েছে উপজাতীয় অলংকার, মেইতৈ অলংকার, বিভিন্ন ধরনের টুপি, কৃষিকাজে ব্যবহৃত সরঞ্জাম, গৃহস্থালির জিনিসপত্র, শিকার সরঞ্জাম, ধূমপানের পাইপ ও লাইটার, টেরাকোটার পাত্র, সোনা ও রুপার বাসন, পোলো খেলার জিনিসপত্র, ঐতিহ্যবাহী পানির পাইপ, মেইতৈ বস্ত্র, সময় পরিমাপক যন্ত্র, প্রাচীন সোনার মুখোশ, কাসকেট, অশ্বারোহীহীন ঘোড়ার মূর্তি, অস্ত্র ও গোলাবারুদ, ঝুড়ি তৈরি সামগ্রী, উপজাতীয় পোশাক ইত্যাদি।  "তানেই পুং" এবং "তানেই ছেই" নামক সময় পরিমাপক যন্ত্রগুলো প্রাচীন মণিপুর সভ্যতায় মেইতৈদের জ্ঞান ও জ্যোতির্বিজ্ঞানের প্রমাণ বহন করে।  প্রদর্শিত ঐতিহ্যবাহী পোশাকগুলো মণিপুরের সামাজিক গঠন বিশ্লেষণের জন্য গুরুত্বপূর্ণ উপাদান।  স্যার চুরাচাঁদ সিং (১৮৯১–১৯৪১ খ্রি.)-এর রাজকীয় হাওদা জাদুঘরে প্রদর্শিত রয়েছে।  মণিপুর রাজ্য জাদুঘর ঐতিহ্যবাহী মণিপুরি ভাস্করদের জন্য স্মারক সামগ্রী নির্মাণে ৪৫ দিনের কর্মশালাও আয়োজন করে।   আরও দেখুন    কাকচিং গার্ডেন  কেইবুল লামজাও জাতীয় উদ্যান - ভারতের মণিপুরে অবস্থিত বিশ্বের একমাত্র ভাসমান জাতীয় উদ্যান   তথ্যসূত্র    বহিঃ সংযোগ   মণিপুর রাজ্য জাদুঘর artnculturemanipur.gov.in   মণিপুর রাজ্য জাদুঘর www.museumsofindia.org   বিষয়শ্রেণী:মণিপুরের দর্শনীয় স্থান বিষয়শ্রেণী:ইম্ফলের স্মৃতিস্তম্ভ ও স্মারক বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:মণিপুরের জাদুঘর
thumb|220px|পাবুজির ফাড়-এ লোক-দেবতা পাবুজি, জাতীয় সংগ্রহালয়, নতুন দিল্লিতে রক্ষিত ফাড় চিত্রাঙ্কন ফাড় চিত্রকর্ম বা ফাড় (সংস্কৃত লিপ্যান্তরের আন্তর্জাতিক বর্ণমালা: Phad, হিন্দি: फड़ ) হল ভারতের রাজস্থান রাজ্যে অনুশীলিত গোটান কাগজে চিত্রকর্ম এবং লোকশিল্পের একটি শৈলী  বর্ণনা এই শৈলীর চিত্রকর্মটি ঐতিহ্যগতভাবে একটি দীর্ঘ কাপড় বা ক্যানভাসে করা হয়, যেটি ফাড় নামে পরিচিত। রাজস্থানের লোক দেবদেবীদের বিবরণ, বেশিরভাগই পাবুজি এবং দেবনারায়ণকে নিয়ে, ফাড়এ চিত্রিত হয়েছে। 'ভোপা' যাজক-গায়করা ঐতিহ্যগতভাবে আঁকা ফাড় কে সাথে রাখেন এবং এবং সেগুলিকে এই অঞ্চলের রেবারী সম্প্রদায় দ্বারা উপাসনা করা লোক দেবদেবীদের চলমান মন্দির হিসাবে ব্যবহার করেন। পাবুজির ফাড় সাধারণত দৈর্ঘ্যে প্রায় ১৫ ফুট হয়, আর দেবনারায়ণের ফাড় সাধারণত ৩০ ফুট দীর্ঘ। ঐতিহ্যগতভাবে ফাড় প্রাকৃতিক রঙে আঁকা হয়।  রাজস্থানের ভিলওয়াড়া জেলার ভিলওয়াড়া এবং শাহপুরার জোশী পরিবারগুলি গত দুই শতাব্দী ধরে এই লোকশিল্পের ঐতিহ্যবাহী শিল্পী হিসাবে ব্যাপকভাবে পরিচিত। বর্তমানে, শ্রী লাল জোশী, নন্দ কিশোর জোশী, প্রদীপ মুখার্জি, প্রকাশ জোশী, ঘনশ্যাম জোশী এবং শান্তি লাল জোশঈ ফাড় চিত্রকলার সর্বাধিক প্রখ্যাত শিল্পী। তাঁরা তাঁদের উদ্ভাবন এবং সৃজনশীলতার জন্য পরিচিত। ফাড়ের কিছু উদাহরণ এই শিল্পের পরম্পরাগত উদাহরণ হল দেবনারায়ণের ফাড় এবং পাবুজির ফাড়। প্রায় চল্লিশ বছর আগে শ্রী লাল জোশী এবং প্রদীপ মুখার্জি এই শৈলীতে বিপ্লব এনেছিলেন। মুখার্জির চিত্রকর্মগুলি রামচরিতমানস, গীতগোবিন্দম্, কুমারসম্ভবম্, ভগবদ্গীতা এবং  হনুমান চালিশার ওপর ভিত্তি করে নির্মিত। ফাড় চিত্রকলার শিল্পটি যোশী সম্প্রদায় একচেটিয়াভাবে অনুশীলন করেছিল। কিন্তু পরে, ১৯৬০ সালে, শ্রী লাল জোশী প্রত্যেককে এই শিল্পশৈলী শেখার সুযোগ করে দেবার জন্য 'জোশী কলা কেন্দ্র' নামে একটি বিদ্যালয় খোলেন। বর্তমানে বিদ্যালয়টির নাম 'চিত্রশালা'।   তথ্যসূত্র  আরো পড়ুন  (see index: p. 148-152)  বহিঃসংযোগ  A dedicated website on phad painting  বিষয়শ্রেণী:রাজস্থানি সংস্কৃতি বিষয়শ্রেণী:ভারতীয় শিল্পকলা বিষয়শ্রেণী:ভিলওয়াড়া জেলা বিষয়শ্রেণী:রাজস্থানি শিল্পকলা বিষয়শ্রেণী:ভারতীয় চিত্রকর্ম
খাঁন মুহাম্মাদ সাইফুল্লাহ আল মেহেদী বাঁধন একজন বাংলাদেশী রাজনীতিবিদ ও বগুড়া-৩ আসনের সাবেক সংসদ সদস্য।   জন্ম ও প্রাথমিক জীবন  খান মুহাম্মদ সাইফুল্লাহ্ আল মেহেদী বাঁধন। ১৯৮৮ সালের ১২ নভেম্বর  বগুড়ার আদমদীঘি উপজেলার ডহরপুর গ্রামে জন্মগ্রহণ করেন। এল এল এম পাস করে রাজনীতিতে আসেন তিনি।   রাজনৈতিক জীবন  খাঁন মুহাম্মদ সাইফুল্লাহ আল মেহেদীর  বাবা সিরাজুল ইসলাম খান রাজু ছিলেন টানা পাঁচবারের ইউপি চেয়ারম্যান ও দুইবারের উপজেলা চেয়ারম্যান এবং বর্তমান আদমদিঘী উপজেলা আওয়ামী লীগের সভাপতি। তার বাবার সময়ে  আদমদিঘী উপজেলা আওয়ামী লীগের যুব ও ক্রীড়া বিষয়ক সম্পাদক হন।  তিনি ২০২৪ সালের ৭ জানুয়ারি দ্বাদশ জাতীয় সংসদ নির্বাচনে বগুড়া-৩ আসন থেকে স্বতন্ত্র সংসদ সদস্য নির্বাচিত হয়েছিলেন।  ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য
thumb|right|260px|গর্ভধাতু মণ্ডল। কেন্দ্রের বর্গক্ষেত্রটি বৈরোচনের তরুণ পর্যায়ের প্রতিনিধিত্ব করে। তিনি আটজন বুদ্ধ ও বোধিসত্ত্ব দ্বারা বেষ্টিত (উপর থেকে ঘড়ির কাঁটার দিকে: রত্নসম্ভব, সামন্তভদ্র, সংকুসুমিতরাজ, মঞ্জুশ্রী, অমিতাভ, অবলোকিতেশ্বর, অমোঘসিদ্ধি ও মৈত্রেয়)। গর্ভধাতু বা গর্ভক্ষেত্র হলো বজ্রযান বৌদ্ধধর্ম মতে পঞ্চতথাগতের বসবাসের আধিভৌতিক স্থান। এটি মহাবৈরোচন তন্ত্রের উপর ভিত্তি করে। সূত্রের দ্বিতীয় অধ্যায় থেকে মণ্ডলের নামটি এসেছে, যেখানে বলা হয় যে বুদ্ধ মহাবৈরোচন তাঁর "মমতার গর্ভ" থেকে তাঁর শিষ্য বজ্রসত্ত্বের কাছে মণ্ডলের গোপন শিক্ষাগুলি প্রকাশ করেছিলেন। PDF online অন্যান্য অনুবাদে, গর্ভমণ্ডল শব্দটি ব্যবহৃত হয়।  গর্ভধাতু মণ্ডলগুলোর জন্য খুব জনপ্রিয় বিষয়, এবং বজ্রধাতুর সাথে মণ্ডল দুই ক্ষেত্র মণ্ডল গঠন করে। এই মণ্ডল, বজ্রধাতুর সাথে, অভিষেক সহ চীনা  তাংমি এবং জাপানি তেন্দাই ও শিঙ্গোন বৌদ্ধ আচার-অনুষ্ঠানের মূল গঠন করে। এই আচারে, নতুন সূচনাকারীদের চোখ বেঁধে মণ্ডলের উপর ফুল ছুঁড়তে বলা হয়। যেখানে ফুলের জমিগুলি সিদ্ধান্ত নিতে সাহায্য করে কোন বৌদ্ধ মূর্তি ছাত্রের আত্মনিবেদন করা উচিত।  ঐতিহ্যবাহী তাংমি ও শিঙ্গোন হলগুলিতে, গর্ভধাতু মণ্ডল পূর্ব দেয়ালে ঝুলানো হয়, যা মহাবৈরোচনের তরুণ মঞ্চের প্রতীক। এই বিন্যাসে, হীরকক্ষেত্র মণ্ডল পশ্চিম দেয়ালে ঝুলানো হয়েছে মহাবৈরোচনের চূড়ান্ত উপলব্ধির প্রতীক।   তথ্যসূত্র    আরও পড়ুন      বহিঃসংযোগ  Mandala of the Womb World Japan, Kamakura period, 13th - 14th century  Dharmapala Thangka Centre The Diamond and Womb World Mandalas  Dharmapala Thangka Centre Flying Mountains and Walkers of Emptiness: Toward a Definition of Sacred Space in Japanese Religions History of religions 1982  বিষয়শ্রেণী:বৌদ্ধ দার্শনিক ধারণা বিষয়শ্রেণী:শিঙ্গোন বৌদ্ধধর্ম
লুকাস নিকোলাস আলারিও (, ; জন্ম: ৮ অক্টোবর ১৯৯২; লুকাস আলারিও নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব ইন্তেরনাসিওনাল এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।  আলারিও ২০১৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৯ ম্যাচে ৩টি গোল করেছেন।  প্রারম্ভিক জীবন লুকাস নিকোলাস আলারিও ১৯৯২ সালের ৮ই অক্টোবর তারিখে আর্জেন্টিনার তোস্তাদোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৬ সালের ১লা সেপ্টেম্বর তারিখে, ২৩ বছর, ১০ মাস ও ২৪ দিন বয়সে, ডান পায়ে ফুটবল খেলায় পারদর্শী আলারিও উরুগুয়ের বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন।https://int.soccerway.com/matches/2016/09/02/south-america/wc-qualifying-south-america/argentina/uruguay/2161455/ উক্ত ম্যাচের ৭১তম মিনিটে আক্রমণভাগের খেলোয়াড় লুকাস প্রাতোর বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/wm-quali-suedamerika-2015-2017-argentinien-uruguay/ ম্যাচে তিনি ২১ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/2757659 ম্যাচটি আর্জেন্টিনা ১–০ গোলের ব্যবধানে জয়লাভ করেছিল।https://www.national-football-teams.com/matches/report/15723/Argentina_Uruguay.html আর্জেন্টিনার হয়ে অভিষেকের বছরে আলারিও সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল আর্জেন্টিনা  ২০১৬  ২  ০ ২০১৭  ১  ১ ২০১৯  ৪  ২ ২০২০  ২  ০ সর্বমোট  ৯  ৩  তথ্যসূত্র  বহিঃসংযোগ                     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:স্পোর্ট ক্লাব ইন্তেরনাসিওনালের খেলোয়াড় বিষয়শ্রেণী:আইন্ট্রাখট ফ্রাঙ্কফুর্টের খেলোয়াড় বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:বুন্দেসলিগার খেলোয়াড় বিষয়শ্রেণী:এস্তুদিয়ান্তেস লা প্লাতার ফুটবলার বিষয়শ্রেণী:সান্তা ফে প্রদেশের ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার
উইকিমিডিয়া এন্টারপ্রাইজ হল উইকিমিডিয়া ফাউন্ডেশনের একটি বাণিজ্যিক পণ্য যা আরও সহজে ব্যবহারযোগ্য উপায়ে, উইকিপিডিয়া সহ উইকিমিডিয়া প্রকল্পগুলির উপাত্ত প্রদান করে। এটি গ্রাহকদেরকে ওয়েব অ্যাপ্লিকেশন প্রোগ্রামিং ইন্টারফেস, ডেটা স্ন্যাপশট বা উপাত্ত প্রবাহের মতো বিভিন্ন ফরম্যাটের মাধ্যমে বৃহৎ মাত্রায় এবং উচ্চ উপলব্ধতার উপাত্ত পুনরুদ্ধার করতে দেয়। এটি প্রথম ২০২১ সালের মার্চ মাসে ঘোষণা করা হয়েছিল এবং ২০২১ সালের ২৬ অক্টোবর চালু হয়েছিল।  গুগল এবং ইন্টারনেট আর্কাইভ পণ্যটির প্রথম গ্রাহক ছিল, যদিও ইন্টারনেট আর্কাইভ পণ্যটির জন্য অর্থ প্রদান করছে না।   তথ্যসূত্র    বহিঃসংযোগ      বিষয়শ্রেণী:উইকিমিডিয়া ফাউন্ডেশন বিষয়শ্রেণী:উইকিমিডিয়া প্রকল্পের বাণিজ্যিক ব্যবহার
খাজা হায়দার জান শায়েক (১৯শ শতক) ছিলেন ১৯ শতকে ঢাকার একজন ফারসি ও উর্দু কবি। উর্দু ভাষায় তার দিওয়ান সঙ্কলন রয়েছে।খাজা হায়দার জান শায়েক, বাংলাপিডিয়া  প্রারম্ভিক জীবন খাজা হায়দার জান শায়েক ঢাকার নবাব পরিবারে জন্মগ্রহণ করেন। তার প্রকৃত নাম ফয়েজউদ্দিন। লেখালেখির ক্ষেত্রে তিনি শায়েক নাম ব্যবহার করতেন। তার পিতা খাজা খলিলউল্লাহ নবাব পরিবারের প্রভাবশালী সদস্য ছিলেন।  কর্মজীবন তিনি ফারসি ও উর্দু ভাষায় লেখালেখি করেছেন। তিনি দিল্লির কবি মীর্জা গালিবের শিষ্য ছিলেন। হাকিম হাবিবুর রহমান তার ও গালিবের মধ্যে আদানপ্রদান করা চিঠি নিয়ে ইনসায়ে শায়েক নামের সঙ্কলন প্রকাশ করেছিলেন। গালিব তাকে তুতিয়ে বাঙ্গাল বা বাংলার তোতা বলে সম্বোধন করেন।  তথ্যসূত্র  বিষয়শ্রেণী:উর্দু কবি
তমঘা-ই-কায়েদ-ই-আযম বা মহান নেতার পদক (تمغۂ قائد اعظم) হল পাকিস্তান সরকার প্রদত্ত একটি বেসামরিক পুরস্কার। এই পুরস্কারটি যারা বিজ্ঞান, শিল্প, সাহিত্য, বা খেলাধুলা এবং সেবার ক্ষেত্রে একাডেমিক স্বাতন্ত্র্য অর্জন করেছেন; বা মানবাধিকার এবং জনসেবায় নিঃস্বার্থ-নিষ্ঠার সাথে নিবেদিত ছিলেন তাঁদের দেয়া হয়।  অন্যান্য বেসামরিক পুরস্কারের মতো এই পুরস্কারটি প্রতি বছরের ১৪ আগস্ট ঘোষণা করা হয় এবং পরবর্তী বছরের ২৩ শে মার্চ পাকিস্তানের রাষ্ট্রপতি কর্তৃক একটি অনুষ্ঠানের মাধ্যমে বিজয়ীদের মাঝে প্রদান করেন। এটি পাকিস্তান সরকার কর্তৃক বেসামরিকদের দেওয়া পঞ্চম সর্বোচ্চ সম্মাননা।   আরো দেখুন    পাকিস্তানের বেসামরিক সম্মাননা   বহিঃসংযোগ    পাকিস্তানের সজ্জা ও পদক   একটি পুরস্কার অনুষ্ঠান  বিষয়শ্রেণী:মুহাম্মদ আলী জিন্নাহর স্মারক বিষয়শ্রেণী:তমঘা-ই-কায়েদ-ই-আজম বিজয়ী বিষয়শ্রেণী:পাকিস্তানের বেসামরিক পুরস্কার ও সম্মাননা
সিকিম গোর্খা পার্টি হল ভারতের সিকিম রাজ্যের একটি রাজনৈতিক দল। এসজিপির সভাপতি হলেন জিএম রাই। এসজিপি বিশ্বাস করে যে রাজ্যের সমগ্র গোর্খা (নেপালি) জনসংখ্যাকে তফসিলি উপজাতি হিসাবে স্বীকৃতি দেওয়া উচিত (এবং এইভাবে সংরক্ষণ কোটায় অ্যাক্সেস পাওয়া যায়)। ২০০৪ সালের রাজ্য বিধানসভা নির্বাচনে, এসজিপি রাজ্যের মুখ্যমন্ত্রীর বিরুদ্ধে পাল্টা প্রার্থী হিসাবে জিএম রাইকে শুরু করেছিল। রাই ১,৫৬৫ ভোট পেয়েছিলেন।   তথ্যসূত্র   বিষয়শ্রেণী:সিকিমের রাজনৈতিক দল
ক্যালসিয়াম ব্রোমাইড একটি অজৈব যৌগ যার রাসায়নিক সংকেত  CaBr2। এটি ক্যালসিয়াম এবং ব্রোমিনের একটি যৌগ।   প্রস্তুতি  ক্যালসিয়াম কার্বনেট, ক্যালসিয়াম অক্সাইডের  সাথে হাইড্রোব্রোমিক অ্যাসিডের বিক্রিয়া করে ক্যালসিয়াম ব্রোমাইড তৈরি করা হয়I এছাড়া  ব্রোমিন মৌলের সাথে ক্যালসিয়াম ধাতুর বিক্রিয়া ঘটিয়েও ক্যালসিয়াম ব্রোমাইড তৈরি করা যায়IMichael J. Dagani, Henry J. Barda, Theodore J. Benya, David C. Sanders “Bromine Compounds” Ullmann's Encyclopedia of Industrial Chemistry 2002, Wiley-VCH, Weinheim.     ধর্ম  ক্যালসিয়াম ব্রোমাইড এমনিতে বর্ণহীন কঠিন পদার্থ। এটি জলগ্রাহী পদার্থ। অনার্দ্র অবস্থায় জলের থেকে তিন গুণেরও বেশি ভারী। এর ঘনত্ব ৩.৩৫৩ গ্রাম/সিসি এবং গলনাঙ্ক ৭৩0 ডিগ্রি সেলসিয়াস।   বিক্রিয়া  ক্যালসিয়াম ব্রোমাইডকে বাতাসে খুব উত্তপ্ত করলে এটি বাতাসের অক্সিজেনের সাথে বিক্রিয়া করে ক্যালসিয়াম অক্সাইড এবং ব্রোমিন উৎপন্ন করে:  2 CaBr2 + O2 → 2 CaO + 2 Br2  এই বিক্রিয়াতে অক্সিজেন ব্রোমাইডকে ব্রোমিনে জারিত করে।   ব্যবহার  ক্যালসিয়াম ব্রোমাইডের ঘন জলীয় দ্রবণ প্রধানত ড্রিলিং এর জন্য ব্যবহৃত তরলে ব্যবহার হয়।Michael J. Dagani, Henry J. Barda, Theodore J. Benya, David C. Sanders “Bromine Compounds” Ullmann's Encyclopedia of Industrial Chemistry 2002, Wiley-VCH, Weinheim. doi:10.1002/14356007.a04_405 এটি স্নায়ুর ওষুধে, হিমশীতল মিশ্রণে, খাদ্য সংরক্ষণে, ফটোগ্রাফিতে এবং অগ্নি নিরোধক পদার্থ হিসাবে ব্যবহার করা হয়।   তথ্যসূত্র   বিষয়শ্রেণী:অজৈব যৌগ বিষয়শ্রেণী:ক্যালসিয়াম যৌগ বিষয়শ্রেণী:ব্রোমাইড বিষয়শ্রেণী:ধাতব হ্যালাইড
ব্যবহারবিধি   কোনো নিবন্ধে block quotation যোগ করে।  টাইপ করা সহজ আর উইকি—ধারার সাথে মেলে বেশি সমগোত্রীয় HTML  ট্যাগের চেয়ে, সাথে আগেই ফরম্যাট করে রাখা কিছু বৈশিষ্ট্য যোগ করার সুবিধাও থাকছে উদ্ধৃতিকারী এবং তার সূত্র দেবার জন্য (তবে এসব নিবন্ধে খুব একটা ব্যবহৃত হয় না; ).  Note: ব্লককোটে এমনিতে উদ্ধার চিহ্ন থাকে  ।   উদাহরণ   কেবল উদ্ধৃতি {{Quote |text=উদ্ধৃত লেখা }}  উদ্ধৃতির সাথে উদ্ধৃতিকারীর নাম {{Quote |text=উদ্ধৃত লেখা |author=অমুক তমুক }}  With more attribution {{Quote |text=উদ্ধৃত লেখা |author=অমুক তমুক |title="নিবন্ধের শিরোনাম"  |source=''বইয়ের শিরোনাম'' (তারিখ) }}   পরামিতির তালিকা  {{উক্তি | text      = | author    = | title     = | source    = | character = | multiline = | class     = | style     = }}   টেমপ্লেট উপাত্ত
থাম্ব|Nob Hill প্রাপ্তবয়স্ক থিয়েটার এবং তোরণ অ্যাডাল্ট মুভি থিয়েটার মানে একটি সিনেমা হল যেখানে পর্নোগ্রাফিক চলচ্চিত্র দেখানো হয় প্রাপ্তবয়স্কদের। সেখানে মূলত চলমান প্রদর্শনী চলতে থাকে। তবে সিনেমা হলের সামনে কোন পোস্টারে নগ্ন ছবি প্রদর্শিত হয় না।   চলচ্চিত্র ও পৃষ্ঠপোষকতা  একটি অ্যাডাল্ট মুভি থিয়েটার বিপরীত লিঙ্গের জন্য পর্নোগ্রাফিক চলচ্চিত্র অথবা পুরুষ সমকামীদের জন্য চলচ্চিত্র প্রদর্শন করে। যদি তারা শুধুমাত্র বিপরীত লিঙ্গের জন্য পর্নোগ্রাফিক চলচ্চিত্র প্রদর্শন করে তবুও তা বিপরীত লিঙ্গকামী, সমকামী বা উভকামীদেরও আকর্ষণ করে এবং তারা যৌন কর্মে লিপ্ত হয় অন্যান্য অজানা ব্যক্তিদের সাথে।যারা এখানে আসেন তাদের বেশিরভাগই পুরুষ। অর্ধেক বা পূর্ণ নগ্নতা, সবার সামনে হস্তমৈথুন ও যৌনকর্ম পৃষ্ঠপোষকদের জন্য বৈধ, তবে এ ধরনের আচরণ আইনগতভাবে বৈধ নয়। তাই তাদের কখনো আটক করা হয় আবার কখনো করা হয় না।Lap Victory. How a DA's decision to drop prostitution charges against lap dancers will change the sexual culture of S.F. -- and, perhaps, the country.  SF Weekly, 8 September 2004 মাঝে মাঝে কিছু মুভি থিয়েটার আবার ছবির বিরতিতে স্ট্রিপটিজ বা যৌন প্রদর্শনীর আয়োজন করে অথবা অন্যান্য যৌনশিল্প সেবা গুলো দিয়ে থাকে। ভিসিআর ও ইন্টারনেট আসার আগে অ্যাডাল্ট মুভি থিয়েটার ছিল হার্ডকোর ছবি দেখার একমাত্র স্থান। এই ধরনের থিয়েটারের সংখ্যা দিন দিন কমে যাচ্ছে।Slade, p.1067   ইংল্যান্ডে  ইংল্যান্ডে লন্ডনের সোহো জেলায় একটি থিয়েটার আছে। সেখানে সারা দিনের জন্য ১৪ পাউন্ড দিয়ে ঢুকতে হয়। এখানে ২ টি স্ক্রিন আছে। একটি বিপরীতকামীদের জন্য ও আরেকটি সমকামীদের জন্য। সেখানে পুরুষদের জন্য একটি বিশাল টয়েলেট আছে। আবার আলাদা বুথ আছে ব্যক্তিগতভাবে দেখার জন্য। পাশের একটি সেক্স শপ থেকে এখানে বিনামূল্যে প্রবেশ করা যায়। এখানে নারী পুরুষ সবাই যেতে পারে।   তথ্যসূত্র    পাদটীকা    গ্রন্থপঞ্জি      বহিঃসংযোগ    Legal definitions for adult theaters from ''The General Laws of the State of Massachusetts, United States  Missouri Porn Theater Bust Targets Gays  A view inside of an adult theater catering to men which is also a membership "private" sex club  বিষয়শ্রেণী:প্রাপ্তবয়স্ক চলচ্চিত্র প্রেক্ষাগৃহ
none|100px|সত্যজিৎ রায়ের প্রতিকৃতি সত্যজিৎ রায়  একজন ভারতীয় চলচ্চিত্র নির্মাতা ও বিংশ  শতাব্দীর অন্যতম শ্রেষ্ঠ চলচ্চিত্র পরিচালক। কলকাতা শহরে সাহিত্য ও শিল্পের জগতে  খ্যাতনামা এক বাঙালি পরিবারে তাঁর জন্ম হয়।  তিনি কলকাতার প্রেসিডেন্সি কলেজ  ও শান্তিনিকেতনে  রবীন্দ্রনাথ  ঠাকুরের প্রতিষ্ঠিত  বিশ্বভারতী বিশ্ববিদ্যালয়ে পড়াশোনা করেন। সত্যজিতের কর্মজীবন  একজন বাণিজ্যিক চিত্রকর হিসেবে শুরু হলেও প্রথমে কলকাতায় ফরাসী চলচ্চিত্র নির্মাতা জঁ রনোয়ারের সাথে সাক্ষাৎ ও পরে লন্ডন শহরে সফররত অবস্থায় ইতালীয় নব্য  বাস্তবতাবাদী ছবি লাদ্রি দি বিচিক্লেত্তে  দেখার পর তিনি চলচ্চিত্র নির্মাণে উদ্বুদ্ধ হন। চলচ্চিত্র নির্মাতা হিসেবে  সত্যজিৎ ছিলেন বহুমুখী এবং তাঁর কাজের পরিমাণ বিপুল। তিনি ৩৭টি  পূর্ণদৈর্ঘ্য কাহিনীচিত্র, প্রামাণ্যচিত্র  ও স্বল্পদৈর্ঘ্য চলচ্চিত্র নির্মাণ করেন। তাঁর নির্মিত প্রথম  চলচ্চিত্র পথের পাঁচালী  ১১টি আন্তর্জাতিক পুরস্কার লাভ করে, যাদের মধ্যে অন্যতম ছিল কান চলচ্চিত্র  উৎসবে পাওয়া “শ্রেষ্ঠ  মানব দলিল” পুরস্কারটি। পথের  পাঁচালি, অপরাজিত  ও অপুর সংসার  – এই তিনটি চলচ্চিত্রকে একত্রে অপু ত্রয়ী  ডাকা হয়, এবং এই চলচ্চিত্র-ত্রয়ী তাঁর জীবনের শ্রেষ্ঠ কাজ বা ম্যাগনাম ওপাস  হিসেবে বহুল স্বীকৃত। চলচ্চিত্র মাধ্যমে সত্যজিৎ চিত্রনাট্য  রচনা, চরিত্রায়ন,  সঙ্গীত স্বরলিপি রচনা, চিত্র গ্রহণ, শিল্প নির্দেশনা, সম্পাদনা, শিল্পী-কুশলীদের নামের  তালিকা ও প্রচারণাপত্র নকশা করাসহ নানা কাজ করেছেন। (বাকি অংশ পড়ুন...)
কুকু (Cuckoo) টিলম্যান সিঙ্গার রচিত ও পরিচালিত ২০২৪ সালের একটি ভীতিপ্রদ চলচ্চিত্র। জার্মানি ও যুক্তরাষ্ট্রের যৌথ প্রযোজনায় নির্মিত এই চলচ্চিত্রের কেন্দ্রীয় চরিত্রে অভিনয় করেছেন হান্টার শেফার। কাহিনিটি গ্রেচেন (শেফার) নামের এক কিশোরীকে নিয়ে, যে তার বাবার (মার্টন সোকাস) সাথে জার্মান আল্পসে একটি রিসোর্টে থাকতে আসে। কিন্তু সেখানে পৌঁছানোর পর সে কিছু রহস্যময় ও অদ্ভুত ঘটনার সম্মুখীন হয় এবং শীঘ্রই আবিষ্কার করে যে, তার বাবার বস (ড্যান স্টিভেনস) তাদের পরিবারকে ঘিরে একটি ভয়ঙ্কর ষড়যন্ত্রে লিপ্ত।  চলচ্চিত্রটির ওয়ার্ল্ড প্রিমিয়ার ২০২৪ সালের ১৬ ফেব্রুয়ারি ৭৪তম বার্লিন আন্তর্জাতিক চলচ্চিত্র উৎসবে অনুষ্ঠিত হয়। পরবর্তীতে এটি নিয়ন কর্তৃক যুক্তরাষ্ট্রে ৯ আগস্ট এবং জার্মানিতে ২৯ আগস্ট মুক্তি পায়। চলচ্চিত্রটি সমালোচকদের কাছ থেকে সাধারণত ইতিবাচক পপর্যালোচনা লাভ করে এবং বিশ্বব্যাপী $৬.৭ মিলিয়ন মার্কিন ডলার আয় করে।   তথ্যসূত্র   বিষয়শ্রেণী:২০২৪-এর ভৌতিক চলচ্চিত্র বিষয়শ্রেণী:২০২৪-এর চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের জার্মান চলচ্চিত্র বিষয়শ্রেণী:মার্কিন কিশোর ভৌতিক চলচ্চিত্র বিষয়শ্রেণী:ইংরেজি ভাষার জার্মান চলচ্চিত্র বিষয়শ্রেণী:ইংরেজি ভাষার ভৌতিক চলচ্চিত্র বিষয়শ্রেণী:আল্পস পর্বতমালায় প্রেক্ষাপটভিত্তিক চলচ্চিত্র বিষয়শ্রেণী:বাভারিয়ায় প্রেক্ষাপটভিত্তিক চলচ্চিত্র বিষয়শ্রেণী:হোটেলভিত্তিক চলচ্চিত্র বিষয়শ্রেণী:নর্থ রাইন-ওয়েস্টফালিয়ায় চিত্রায়িত চলচ্চিত্র বিষয়শ্রেণী:জার্মান কিশোর ভৌতিক চলচ্চিত্র বিষয়শ্রেণী:নিয়ন (প্রতিষ্ঠান) এর চলচ্চিত্র
নয়নিতা লোধ (জন্ম ৮ আগস্ট ১৯৯৩) হলেন একজন ভারতীয় মডেল এবং সৌন্দর্য প্রতিযোগিতার শিরোপাধারী যিনি মিস ডিভা ইউনিভার্স ২০১৪-এর মুকুট জিতেছিলেন এবং ২৫ জানুয়ারি ২০১৫-এ মার্কিন যুক্তরাষ্ট্রের ডোরাল, ফ্লোরিডাতে মিস ইউনিভার্স ২০১৪- এ ভারতের প্রতিনিধিত্ব করেছিলেন যেখানে তিনি শীর্ষ ১৫-এ স্থান পেয়েছেন।   জীবনের প্রথমার্ধ  নয়নিতার জন্ম ভারতের ব্যাঙ্গালুরেতে। তিনি দ্য ফ্রাঙ্ক অ্যান্থনি পাবলিক স্কুল, ব্যাঙ্গালোর থেকে পড়াশোনা করেন, যে স্কুল থেকে ভারতের দ্বিতীয় মিস ইউনিভার্স লারা দত্তও পড়াশোনা করেছিলেন। তার উচ্চ শিক্ষার জন্য তিনি সেন্ট জোসেফ কলেজ অফ কমার্স, ব্যাঙ্গালুরেতে ভর্তি হন।   পেজান্ট্রি    ম্যাক্স মিস ব্যাঙ্গালোর ২০১১  তিনি মাক্স মিস ব্যাঙ্গালোর ২০১১ প্রতিযোগিতায় দ্বিতীয় রানার-আপ হয়েছিলেন এবং সেখানে মিস ক্যাটওয়াক সাব-অ্যাওয়ার্ডও জিতেছিলেন।   মিস ডিভা - ২০১৪  নয়নিতা মিস ডিভা ইউনিভার্স ২০১৪-এর মুকুট পেয়েছিলেন বিদায়ী শিরোপাধারী মানসী মোঘের কাছ থেকে, যিনি মিস ডিভা প্রতিযোগিতার প্রথম বিজয়ী। নয়নিতা ইভেন্টে মিস ক্যাটওয়াক সাব-অ্যাওয়ার্ডও জিতেছেন।    মিস ইউনিভার্স ২০১৪  তিনি ২৫ জানুয়ারি ২০১৫-এ মার্কিন যুক্তরাষ্ট্রের ডোরাল, ফ্লোরিডায় অনুষ্ঠিত মিস ইউনিভার্স ২০১৪-এ ভারতের প্রতিনিধিত্ব করেছিলেন, তিনি শীর্ষ ১৫-এ স্থান করে নিয়েছিলেন। তিনি উক্ত প্রতিযোগিতায় সেরা জাতীয় পোশাক রাউন্ডের শীর্ষ পাঁচ ফাইনালিস্টদের মধ্যেও ছিলেন। তার জাতীয় পোশাক ডিজাইন করেছিলেন মেলভিন নরোনহা ।[ তথ্যসূত্র প্রয়োজন ]    তথ্যসূত্র   মানসী মোগে  বিষয়শ্রেণী:জীবিত ব্যক্তি বিষয়শ্রেণী:বেঙ্গালুরুর নারী মডেল বিষয়শ্রেণী:১৯৯৩-এ জন্ম বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:মিস ইউনিভার্স ২০১৪-এর প্রতিযোগী বিষয়শ্রেণী:ফেমিনা মিস ইন্ডিয়া
ফুসবল ক্লাব বাজেল ১৮৯৩ (, ; এছাড়াও ফুটবল ক্লাব বাজেল, এফসি বাজেল অথবা শুধুমাত্র বাজেল নামে পরিচিত) হচ্ছে বাজেল ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৮৯৩ সালের ১৫ই নভেম্বর তারিখে প্রতিষ্ঠিত হয়েছে। এফসি বাজেল তাদের সকল হোম ম্যাচ বাজেলের সেন্ট জেকব-পার্কে খেলে থাকে; যার ধারণক্ষমতা হচ্ছে ৩৮,৫১২। বর্তমানে এই ক্লাবের ম্যানেজারের দায়িত্ব পালন করছেন মার্সেল কোলার এবং সভাপতির দায়িত্ব পালন করছেন বার্নহার্ড বুর্গেনার। সুইস মধ্যমাঠের খেলোয়াড় তাওলান্ত জাকা এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি বাজেল এপর্যন্ত ৩৪টি শিরোপা জয়লাভ করেছে; যার মধ্যে ২০টি সুইস সুপার লীগ, ১৩টি সুইস কাপ এবং ১টি সুইস লীগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এফসি বাজেলের সবচেয়ে বড় সাফল্য হচ্ছে ২০১২–১৩ উয়েফা ইউরোপা লীগের সেমি-ফাইনালে পৌঁছানো; যেখানে তারা ইংরেজ ক্লাব চেলসির কাছে দুই লেগে সামগ্রিকভাবে ২–৫ গোলে পরাজিত হয়েছে।  অর্জন ঘরোয়া সুইস চ্যাম্পিয়নশিপ: ২০  ১৯৫২–৫৩, ১৯৬৬–৬৭, ১৯৬৮–৬৯, ১৯৬৯–৭০, ১৯৭১–৭২, ১৯৭২–৭৩, ১৯৭৬–৭৭, ১৯৭৯–৮০, ২০০১–০২, ২০০৩–০৪, ২০০৪–০৫, ২০০৭–০৮, ২০০৯–১০, ২০১০–১১, ২০১১–১২, ২০১২–১৩, ২০১৩–১৪, ২০১৪–১৫, ২০১৫–১৬, ২০১৬–১৭ সুইস কাপ: ১৩  ১৯৩২–৩৩, ১৯৪৬–৪৭, ১৯৬২–৬৩, ১৯৬৬–৬৭, ১৯৭৪–৭৫, ২০০১–০২, ২০০২–০৩, ২০০৬–০৭, ২০০৭–০৮, ২০০৯–১০, ২০১১–১২, ২০১৬–১৭, ২০১৮–১৯ সুইস লীগ কাপ: ১  ১৯৭২  ইউরোপীয় উয়েফা চ্যাম্পিয়নশিপ লীগ  কোয়ার্টার-ফাইনাল: ১৯৭৩–৭৪  শেষ ১৬: ২০১১–১২, ২০১৪–১৫, ২০১৭–১৮ উয়েফা ইউরোপা লীগ  সেমি-ফাইনাল: ২০১২–১৩  কোয়ার্টার-ফাইনাল: ২০১৩–১৪  তথ্যসূত্র  বহিঃসংযোগ        বিষয়শ্রেণী:ফুটবল ক্লাব বাজেল বিষয়শ্রেণী:সুইস সুপার লীগের ক্লাব বিষয়শ্রেণী:সুইজারল্যান্ডের ফুটবল ক্লাব বিষয়শ্রেণী:১৮৯৩-এ সুইজারল্যান্ডে প্রতিষ্ঠিত বিষয়শ্রেণী:১৮৯৩-এ প্রতিষ্ঠিত ফুটবল ক্লাব
৭ম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৭ম আয়োজন; যা ১৯৮২ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৮৩ সালের ২৩ জানুয়ারি সোনার গাঁও হোটেলে আয়োজিত এক অনুষ্ঠানের মাধ্যমে পুরস্কার বিতরণ করা হয়। এই বছর ১৬টি শাখায় পুরস্কার প্রদান করা হয়। শ্রেষ্ঠ ছবিসহ ৪টি শাখায় কোন পুরস্কার দেয়া হয়নি।   বিজয়ীদের তালিকা  মেধা পুরস্কার পুরস্কারের নামবিজয়ীচলচ্চিত্রশ্রেষ্ঠ চলচ্চিত্র  দেওয়া হয় নি  -শ্রেষ্ঠ পরিচালক  মোহাম্মদ মহিউদ্দিন  বড় ভালো লোক ছিলশ্রেষ্ঠ অভিনেতা  রাজ্জাক বড় ভালো লোক ছিলশ্রেষ্ঠ অভিনেত্রী  শাবানা দুই পয়সার আলতাশ্রেষ্ঠ পার্শ্ব চরিত্রে অভিনেতা  প্রবীর মিত্র বড় ভালো লোক ছিলশ্রেষ্ঠ পার্শ্বচরিত্রে অভিনেত্রী  আয়েশা আখতার রজনীগন্ধাশ্রেষ্ঠ শিশুশিল্পী  বিন্দি হুসাইন  লাল কাজল শ্রেষ্ঠ সঙ্গীত পরিচালক  আলম খান বড় ভালো লোক ছিলশ্রেষ্ঠ গীতিকার  মাসুদ করিম রজনীগন্ধাশ্রেষ্ঠ গায়ক  এন্ড্রু কিশোর বড় ভালো লোক ছিলশ্রেষ্ঠ গায়িকা  মিতালী মুখার্জি দুই পয়সার আলতাশ্রেষ্ঠ স্বল্পদৈর্ঘ্য চলচ্চিত্র  ম.ম. হামিদ  ল্যাথারিজম  কারিগরী পুরস্কার পুরস্কারের নামবিজয়ীচলচ্চিত্রশ্রেষ্ঠ চিত্রনাট্যকার  আলমগীর কবির  মোহনাশ্রেষ্ঠ চিত্রগ্রাহক (সাদা কালো)  রফিকুল বারী চৌধুরী দুই পয়সার আলতাশ্রেষ্ঠ চিত্রগ্রাহক (রঙ্গিন)  শফিকুল ইসলাম স্বপন নালিশশ্রেষ্ঠ চিত্র সম্পাদনা  আওকাত হোসেন দুই পয়সার আলতাশ্রেষ্ঠ সংলাপ রচয়িতা  সৈয়দ শামসুল হক* বড় ভালো লোক ছিল  সৈয়দ শামসুল হক পুরস্কার গ্রহণ করেননি   আরও দেখুন   জাতীয় চলচ্চিত্র পুরস্কার (বাংলাদেশ)   তথ্যসূত্র   বহিঃসংযোগ   বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:১৯৮২-এর চলচ্চিত্র পুরস্কার